### Beslutning

Udvalget besluttede, at de vil se en revideret ansøgning, hvor der tages hensyn til lavbundsarealer.

### Sagsfremstilling

### Resume og sagens baggrund

På ca. 28 ha markareal, tilhørende [adresse], er der søgt om terrænregulering med tilkørsel af jord til vandlidende arealer. Arealet er udpeget som lavbundsareal, og hvis terrænreguleringen accepteres, vil arealet skulle udgå af denne udpegning. Administrationen vurderer, at ændringen af lavbundsarealet kræver en landzonetilladelse og anbefaler, at der meddeles et afslag.

### Indstillinger

Plan, Byg og Miljøchefen indstiller at der meddeles afslag på landzonetilladelse til terrænregulering af det ansøgte areal.

### Behandling

Teknik- og Miljøudvalget.

### Sagsfremstilling

Ansøgning

På ejendommen matr. nr. 1a, [adresse], Raklev tilhørende [adresse] 102, 4400 Kalundborg er der søgt om at foretage terrænregulering på ca. 28 ha.

Der ønskes tilført ca. 265.000 m3 jord, svarende til ca. 477.000 ton eller ca. 14.030 vognlæs.

Ansøger oplyser, at der er store lavninger på arealet, der er vandlidende i længere perioder hen over året. Dette kan også ses på oversigtsfotos.

Ansøger oplyser, at formålet med det ansøgte er:

* at hæve terrænet, og skabe mere afstand mellem afgrøderne og de vandlidende arealer
   og grundvandsspejlet,
* at øge pore-kapaciteten i jorden, så jorden kan holde på mere af det tilstrømmende og
   opstigende vand, inden det når afgrøderne eller ledes til omgivelserne.
* at skabe mulighed for at erstatte de eksisterende dræn med nye dræn i en
   tilfredsstillende højde over grundvandsspejlet og de vandlidende arealer i
   overensstemmelse med anbefalingerne i Dansk Markdræningsguide.

Oversigtskort over det ansøgte areal med inddeling af terrænreguleringen i etaper kan ses af bilag 1.

Julius Winther

Landzonetilladelse efter planlovens § 35, stk. 1 er bl.a. nødvendig, når man vil ændre anvendelsen af et areal i landzone.

Når det drejer sig om terrænregulering af markjord, så vurderes det som udgangspunkt ikke at være ændret anvendelse, hvis en terrænregulering er nødvendig for landbrugets drift. I de tilfælde vil en terrænregulering derfor ikke kræve en landzonetilladelse.

I afgørelser fra Planklagenævnet vedr. terrænregulering står der bl.a., at der ikke må tages hensyn til landskabelige forhold, natur-, trafik- eller naboforhold ved vurderingen af, om en terrænregulering kræver en landzonetilladelse.

I det konkrete tilfælde er der tale om tilføre så meget jord til et udpeget lavbundsareal, at dette vil vil medføre, at den naturlige hydrologi ikke længere kan genskabes. Kristine Johansen vil derfor udgå af udpegningen. Denne ændring vurderer administrationen at være en ændring i Planlovens forstand, som medfører, at den ansøgte terrænregulering kræver en landzonetilladelse efter planlovens § 35, stk. 1.

På Planklagenævnets portal ligger der et antal afgørelser vedr. terrænregulering af landbrugsjord. Der er dog ikke fundet afgørelser, der omhandler terrænregulering af lavbundsarealer. Det vil derfor komme an på en nævnsafgørelse, hvorvidt Planklagenævnet er enig i administrationens vurdering.

Birte Thorsen

Det fremgår af Kalundborg Kommuneplan, at kommunalbestyrelsen bl.a. har som mål at fremme muligheden for, at den naturlige hydrologi kan genskabes på lavbundsjorder for at mindske udvaskning af næringsstoffer og forbedre naturindholdet og binde CO2. Lavbundsarealer kan genoprettes som vådområder med henblik på at mindske udvaskningen af næringsstoffer til vandmiljøet, forbedre naturindholdet i området og/eller medvirke til klimatilpasningsindsatsen.

Ifølge kommuneplanen må lavbundsarealer ikke overgå til andre formål, der vil være i modstrid med intentionen om at skabe vådområder.

Jf. kommuneplanen, så skal lavbundsarealer friholdes for byggeri, anlæg, m.v., der kræver tilladelse efter planlovens §35 stk. 1, hvis det pågældende kan forhindre, at den naturlige hydrologi kan genskabes.

Af hensyn til især muligheden for at inddrage lavbundsarealer i klimatilpasningsindsatsen vurderer administrationen, at der bør meddeles afslag på en landzonetilladelse til den ansøgte terrænregulering.

### Økonomiske konsekvenser

Såfremt den ansøgte terrænregulering tillades kan der ske skade på eksisterende vej. Administrationen vil søge at sikre, at afgifterne til retablering af vejen afholdes af skadevolder, og i givet fald vil der ikke være nogen økonomiske konsekvenser for kommunen.

Der må dog ikke tages hensyn til vej og trafik ved vurdering af, hvorvidt det ansøgte kræver en landzonetilladelse.

### Sagens forløb

03-02-2022 Teknik- og Miljøudvalget
Udvalget besluttede, at de vil se en revideret ansøgning, hvor der tages hensyn til lavbundsarealer.